Sirija
Sirija (arab. سوريا = Sūriyā), oficialiai Sirijos Arabų Respublika (arab. الجمهورية العربية السورية‎ = al-Jumhūrīyah al-ʿArabīyah as-Sūrīyah) – valstybė Vakarų Azijoje. Šiaurėje ribojasi su Turkija, rytuose ir pietryčiuose – su Iraku, pietuose – su Jordanija, vakaruose – su Izraeliu ir Libanu. Vakaruose Sirija prieina prie Viduržemio jūros. Šalis suskirstyta į 14 muchafazų, kurios apima 65 rajonus. Sirijos sostinė ir didžiausias miestas – Damaskas.